**Documente dosar electronic**

În fiecare câmp din platforma se poate încărca **un singur fișier de tip PDF**, semnat electronic. Dacă există mai multe fișiere corespunzătoare câmpului respectiv acestea se unesc într-un singur fișier PDF care ulterior se semnează electronic.

a) Copie scanată a actului de identitate al studentului-doctorand

b) Copie scanată a certificatului de naștere al studentului-doctorand

c) Copie scanată a certificatului de căsătorie și alte acte care atestă schimbarea numelui, dacă este cazul

d) CV-ul studentului-doctorand

e) Decizia de admitere la programul de studii universitare de doctorat

f) Contractul de studii universitare de doctorat şi actele adiţionale prin care se modifică clauzele din contractul de studii, după caz

g) Decizia de numire a comisiei de îndrumare și integritate academică, constituită conform prevederilor art. 14 alin. (13) din Regulamentul-cadru privind studiile universitare de doctorat, aprobat prin OM nr. 3020/2024, **pentru studenții doctoranzi înmatriculați începând cu anul universitar 2024-2025**

h) Cerere semnată de studentul-doctorand, înregistrată la şcoala doctorală, privind demararea procedurilor de evaluare a tezei de către comisia de îndrumare şi integritate academică, avizată de conducătorul de doctorat, în vederea presusţinerii

i) Copie scanată după declaraţia semnată de studentul-doctorand şi conducătorul de doctorat privind asumarea răspunderii cu privire la asigurarea originalităţii conţinutului tezei de doctorat, precum şi a respectării standardelor de calitate şi de etică profesională

j) Rapoartele privind gradul de similitudine care vor include rezoluţia conducătorului de doctorat, a comisiei de îndrumare şi intergitate academică, cât şi a persoanei/persoanelor desemnată/desemnate de şcoala doctorală

k) Referatul de acceptare al conducătorului de doctorat şi acordul membrilor comisiei de îndrumare şi integritate academică încheiat în urma presusţinerii tezei de doctorat

l) Raportul întocmit de şcoala doctorală în vederea validării iniţierii procedurii de susţinere publică a tezei de doctorat, după încheierea perioadei de 90 de zile de consultare publică a tezei de doctorat, însoţit de documente care atestă parcursul programului de studii (PPUA si PCS)

m) Decizia CSUD prin care se validează iniţierea procedurii de susţinere publică a tezei de doctorat

n) Cererea pentru fixarea datei de susţinere publică a tezei de doctorat

o) Anunţul pentru susţinerea publică, întocmit cu cel puţin 20 de zile calendaristice înainte de data propusă pentru susţinere.

p) Decizia de numire a comisiei de doctorat

q) Rapoartele referenţilor oficiali, depuse cu cel puţin 15 zile înainte de susţinerea tezei

r) Referatul conducătorului de doctorat, depus cu cel puţin 15 zile înainte de susţinerea tezei

s) Procesul-verbal al susţinerii publice a tezei de doctorat şi anexa cu întrebări şi răspunsuri, care conţine propunerea de acordare a titlului de doctor, semnat de toţi membrii comisiei de doctorat

ș) Teza de doctorat şi anexele sale, în format PDF

t) Lista publicaţiilor rezultate în urma cercetării ştiinţifice din programul de studii doctorale, publicate sau acceptate spre publicare, dacă este cazul, şi copii scanate ale respectivelor publicaţii

ț) Declaraţia studentului-doctorand privind opţiunile referitoare la publicarea tezei de doctorat pe platforma naţională

u) Adresa IOSUD prin care se transmit la CNATDCU dosarul și teza de doctorat